als_Latn dik_Latn tur_Latn
Agjencia Kundër Korrupsionit ka publikuar deklarimet e pasurisë së zyrtarëve të lartë në Kosovë, nga e cila shihet se nënkryetari i Kuvendit, Xhavit Haliti, ka një pasuri të majme të cilën e ka deklaruar nga data e emërimit 21.02.2011, në datën e dorëzimit 21.03.2017
Pasuria e paluajtshme e nënkryetarit të Kuvendit të Kosovës, Xhavit Haliti, përbëhet nga një tokë pyjore (sip. katër hektarë) në vlerë 20 mijë euro; tokë bujqësore (sip. katër hektarë), të cilën e ka deklaruar si trashëgimi, në vlerë 500 mijë euro; dy shtëpi familjare, të dyja me sipërfaqe 250 metra katrorë, vlera e të cilave arrin 500 mijë euro; një banesë me sipërfaqe 95 metra katrorë, në vlerë 200 mijë euro, shkruan Gazeta Express.
Në deklarimet e publikuara në formularin e Agjencisë Kundër Korrupsionit, Haliti ka deklaruar një automjet “Land Rover 1997” në vlerë 7 mijë euro; stoli ari me vlerë 25 mijë euro.
Në përshkrimin e hollësishëm për paratë e gatshme të mbajtura në institucione financiare, Xhavit Haliti ka deklaruar 128 mijë euro.
Të hyrat vjetore të nënkryetarit të Kuvendit, duke përfshirë pagën vjetore që e merr nga ky institucion dhe mëditjet, arrihet shuma 36 mijë e 440 euro, transmeton Express.
Paga vjetore e Xhavit Halitit si nënkryetar i Kuvendit është 29 mijë e 383.92, ndërsa nga mëditjet ai merr 7 mijë e 56.98 euro.
als_Latn als_Latn als_Latn als_Latn als_Latn als_Latn